open-index/open-wikipedia-markdown huggingface dataset:
เอ็นกล้ามเนื้อ

**เอ็นกล้ามเนื้อ** () คือแถบเนื้อเยื่อเกี่ยวพันเส้นใยหนาแน่น (dense connective tissue) มีหน้าที่ยึดกล้ามเนื้อเข้ากับกระดูก โดยถ่ายทอดแรงเชิงกลที่เกิดจากการหดตัวของกล้ามเนื้อไปยังระบบโครงกระดูก พร้อมทั้งสามารถต้านทานแรงดึงได้

เอ็นกล้ามเนื้อมีส่วนประกอบหลักเป็นคอลลาเจนเช่นเดียวกับเอ็นยึด อย่างไรก็ดี ความแตกต่างระหว่างสองสิ่งนี้คือ เอ็นยึดจะเชื่อมกระดูกกับกระดูก ขณะที่เอ็นกล้ามเนื้อจะเชื่อมกล้ามเนื้อเข้ากับกระดูก ร่างกายมนุษย์ที่โตเต็มวัยมีเอ็นกล้ามเนื้อประมาณ 4,000 เส้น

## โครงสร้าง
เอ็นกล้ามเนื้อประกอบด้วยเนื้อเยื่อเกี่ยวพันหนาแน่นสม่ำเสมอ (dense regular connective tissue) โดยเซลล์หลักคือไฟโบรบลาสต์ชนิดพิเศษที่เรียกว่า เซลล์เอ็นกล้ามเนื้อ (tendon cell) หรือเทโนไซต์ (tenocyte) ซึ่งทำหน้าที่สังเคราะห์เมทริกซ์นอกเซลล์ (extracellular matrix) ของเอ็นกล้ามเนื้อ โดยมีเส้นใยคอลลาเจนหนาแน่นเป็นองค์ประกอบหลัก เส้นใยคอลลาเจนจะเรียงตัวขนานกันเป็นมัดเล็ก ๆ หรือแฟซิเคิล (fascicle) ซึ่งแต่ละมัดจะล้อมรอบด้วย เอนโดเทนดีเนียม (endotendineum) ซึ่งเป็นเนื้อเยื่อเกี่ยวพันหลวมที่มีเส้นใยคอลลาเจนขนาดเล็ก และเส้นใยยืดหยุ่น (elastic fiber) อยู่ภายใน กลุ่มของแฟซิเคิลจะถูกรวมกันโดย เอพิเทนอน (epitenon) ซึ่งเป็นเยื่อหุ้มที่ประกอบด้วยเนื้อเยื่อเกี่ยวพันหนาแน่นไม่สม่ำเสมอ (dense irregular connective tissue) และเอ็นกล้ามเนื้อทั้งหมดจะหุ้มอีกชั้นหนึ่งด้วยพังผืด (fascia) พื้นที่ระหว่างพังผืดกับเนื้อเยื่อของเอ็นกล้ามเนื้อจะถูกเติมเต็มด้วย พาราเทนอน (paratenon) ซึ่งเป็นเนื้อเยื่อร่างแหไขมัน (fatty areolar tissue) เอ็นกล้ามเนื้อที่แข็งแรงตามปกติจะยึดติดกับกระดูกผ่านเส้นใยของชาร์ปี (Sharpey’s fibres)

## สัตว์อื่น ๆ
[thumb|left|เอ็นกล้ามเนื้อที่กลายเป็นกระดูกจากแหล่งกระดูกไดโนเสาร์[เอ็ดมอนโตซอรัสในรัฐไวโอมิง สหรัฐอเมริกา (หมวดหินแลนซ์)]]

ในสิ่งมีชีวิตบางชนิด เช่น นก และไดโนเสาร์กลุ่มออร์นิทิสเกีย บางส่วนของเอ็นกล้ามเนื้อสามารถกลายเป็นกระดูกได้ (ossification) ในกระบวนการนี้ 
เซลล์กระดูก (osteocyte) จะเจริญแทรกเข้าไปในเนื้อเยื่อเอ็นกล้ามเนื้อและสร้างเนื้อกระดูกคล้ายกับที่เกิดขึ้นในกระดูกในเอ็นกล้ามเนื้อ (sesamoid bone) เช่น กระดูกสะบ้า ในนก การกลายเป็นกระดูกของเอ็นกล้ามเนื้อมักเกิดขึ้นที่รยางค์หลัง ส่วนในไดโนเสาร์กลุ่มออร์นิทิสเกีย เอ็นกล้ามเนื้อแกนลำตัวที่กลายเป็นกระดูกจะเรียงตัวเป็นตาข่ายตามแนวสันกระดูกสันหลังประสาทที่อยู่ด้านบน (neural spines) และแนวสันกระดูกสันหลังหลอดเลือดที่อยู่ด้านล่าง (haemal spines) บริเวณหาง ซึ่งคาดว่าเพื่อช่วยพยุงโครงสร้างของลำตัว

## ดูเพิ่ม

* เอ็น
* กระดูกอ่อน
* รายชื่อกล้ามเนื้อโครงร่างในร่างกายมนุษย์

## อ้างอิง


หมวดหมู่:เนื้อเยื่ออ่อน
หมวดหมู่:ระบบโครงกระดูก
การเลือกตั้งสมาชิกสภาผู้แทนราษฎรจังหวัดนครราชสีมา เขต 2 แทนตำแหน่งที่ว่าง พ.ศ. 2523

**การเลือกตั้งสมาชิกสภาผู้แทนราษฎรจังหวัดนครราชสีมา เขต 2 แทนตำแหน่งที่ว่าง พ.ศ. 2523** เป็นการเลือกตั้งสมาชิกสภาผู้แทนราษฎรจังหวัดนครราชสีมา แทนที่มงคล สุคนธขจร ที่เสียชีวิตลง โดยกำหนดให้มีการเลือกตั้งเมื่อวันที่ 6 กรกฎาคม พ.ศ. 2523

## ที่มา
เนื่องจาก มงคล สุคนธขจร สมาชิกสภาผู้แทนราษฎรจังหวัดนครราชสีมา พรรคชาติไทย ได้เสียชีวิตลง เมื่อวันที่ 14 เมษายน พ.ศ. 2523 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 6 กรกฎาคม พ.ศ. 2523

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง, อำเภอปักธงชัย, อำเภอสูงเนิน และอำเภอขามทะเลสอ

* แทนตำแหน่งของ มงคล สุคนธขจร ส.ส.ลำดับที่ 2 ของเขตเลือกตั้ง

## อ้างอิง

นครราชสีมา พ.ศ. 2523
นครราชสีมา
หมวดหมู่:การเลือกตั้งในจังหวัดนครราชสีมา
ฟุตบอลหญิงชิงแชมป์แห่งชาติอาเซียน 2025

การแข่งขัน **ฟุตบอลหญิงชิงแชมป์แห่งชาติอาเซียน 2025** (เรียกอีกอย่างว่า **อาเซียน [[เอ็มเอสไอจี]] เซเรนิตี คัพ 2025** ด้วยเหตุผลด้านการสนับสนุน) เป็นการจัดแข่งขันขึ้นเป็นครั้งที่ 13 ของฟุตบอลหญิงชิงแชมป์แห่งชาติอาเซียน, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ). ครั้งนี้ถือเป็นครั้งแรกที่มีการจัดการแข่งขันรอบคัดเลือก, เอเอฟเอฟ วีเมนส์คัพ 2024 ได้จัดขึ้นก่อนการแข่งขันชิงแชมป์.

## รอบคัดเลือก

ห้าทีมอันดับต้นๆ จาก ฟุตบอลหญิงชิงแชมป์แห่งชาติอาเซียน 2022 จะผ่านเข้ารอบโดยอัตโนมัติสำหรับการแข่งขันในปี 2025. อินโดนีเซีย, กัมพูชา และสิงคโปร์ ซึ่งเป็นสามทีมอันดับต้นๆ ของการแข่งขัน เอเอฟเอฟ วีเมนส์คัพ 2024 ที่จัดขึ้นใน ลาว ก็ผ่านเข้ารอบได้เช่นกัน.

ต่อมาสิงคโปร์ได้ถอนตัวจากการแข่งขันเนื่องจากมีโปรแกรมการแข่งขันที่ทับซ้อนกัน. ติมอร์-เลสเต, ผู้ที่จบอันดับที่ 4 ในศึกฟุตบอลหญิงชิงแชมป์อาเซียน, แทนที่พวกเขา. ออสเตรเลีย เข้าร่วมทีม ทีมอายุต่ำกว่า 23 ปี.

## ชาติที่เข้าร่วม

### หมายเหตุ

## การจับสลาก
การจับสลากได้จัดขึ้นในวันที่ 9 มิถุนายน ค.ศ. 2025 ที่ ฮานอย, ประเทศเวียดนาม ในเวลา 10:00 (ICT).

### การจัดทีมวาง
การจัดทีมวางขี้นอยู่กับ ฟุตบอลหญิงชิงแชมป์แห่งชาติอาเซียน 2022 และ เอเอฟเอฟ วีเมนส์คัพ อันดับสุดท้ายระหว่างการจับฉลาก.

### กลุ่ม

## สนามแข่งขัน
เดิมทีอินโดนีเซียได้รับเลือกให้เป็นเจ้าภาพจัดการแข่งขัน. อย่างไรก็ตาม, เนื่องจากตารางงานที่ขัดแย้งกับ ฟุตบอลหญิงชิงแชมป์แห่งชาติอาเซียนรุ่นอายุไม่เกิน 16 ปี 2025, อินโดนีเซียถอนสิทธิ์การเป็นเจ้าภาพ. ส่งผลให้ สหพันธ์ฟุตบอลอาเซียนได้เลือกเวียดนามเป็นชาติเจ้าภาพชาติใหม่. การแข่งขันจะจัดขึ้นใน ไฮฟอง และ ฟู้เถาะ. ทั้งสองเมืองจะเป็นเจ้าภาพจัดรอบแบ่งกลุ่ม, ขณะที่ไฮฟองจะเป็นเจ้าภาพการแข่งขันเพลย์ออฟเพียงทีมเดียว.

## ตารางการแข่งขัน

## รอบแบ่งกลุ่ม
เวลาทั้งหมดคือท้องถิ่น, ICT (UTC+7).

### กลุ่ม เอ

----

----

### กลุ่ม บี

----

----

## รอบแพ้คัดออก
เวลาทั้งหมดคือเวลาท้องถิ่น, ICT (UTC+7).

ในรอบแพ้คัดออก, การต่อเวลาพิเศษ และ การยิงลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น.

### สายการแข่งขัน

### รอบรองชนะเลิศ

### เพลย์ออฟ อันดับที่ 3

### รอบชิงชนะเลิศ

## สถิติ
### สรุปตารางการแข่งขัน

### ผู้ทำประตู

## การถ่ายทอดสด

## อ้างอิง

## แหล่งข้อมูลอื่น
* Official website


2025
การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2522

**การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2522** เป็นการเลือกตั้งสมาชิกสภาผู้แทนราษฎรจังหวัดชลบุรี แทนที่พลตรี ศิริ สิริโยธิน ที่เสียชีวิตลง โดยกำหนดให้มีการเลือกตั้งเมื่อวันที่ 21 ตุลาคม พ.ศ. 2522

## ที่มา
เนื่องจาก พลตรี ศิริ สิริโยธิน สมาชิกสภาผู้แทนราษฎรจังหวัดชลบุรี พรรคชาติไทย ได้เสียชีวิตลง เมื่อวันที่ 31 กรกฎาคม พ.ศ. 2522 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 21 ตุลาคม พ.ศ. 2522

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 2 ประกอบด้วยอำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง

* แทนตำแหน่งของ พลตรี ศิริ สิริโยธิน ส.ส.ลำดับที่ 1 ของเขตเลือกตั้ง

## อ้างอิง

ชลบุรี พ.ศ. 2522
ชลบุรี
หมวดหมู่:การเลือกตั้งในจังหวัดชลบุรี
อีสต์ไรดิงออฟยอร์กเชอร์

**อีสต์ไรดิงออฟยอร์กเชอร์** () หรือมักเรียกย่อ ๆ ว่า **อีสต์ไรดิง** หรือ **อีสต์ยอร์กเชอร์**  เป็นเทศมณฑลพิธีการ ในยอร์กเชอร์และฮัมเบอร์ของอังกฤษ มีอาณาเขตติดต่อกับนอร์ทยอร์กเชอร์ทางทิศเหนือและทิศตะวันตก ติดกับเซาท์ยอร์กเชอร์ ทางทิศตะวันตกเฉียงใต้ และลิงคอล์นเชอร์ทางทิศใต้ อยู่ตรงข้ามปากแม่น้ำฮัมเบอร์ มีเมืองคิงส์ตันอะพอนฮัลล์ เป็นเมืองที่ใหญ่ที่สุด

เทศมณฑลนี้มีพื้นที่  และมีประชากร 600,259 คน 

## อ้างอิง

หมวดหมู่:เทศมณฑลทางพิธีการของอังกฤษ
เซาท์ยอร์กเชอร์

**เซาท์ยอร์กเชอร์** () เป็นมณฑลมณฑลพิธีการในยอร์กเชอร์และฮัมเบอร์ของประเทศอังกฤษ มีอาณาเขตติดต่อกับนอร์ทยอร์กเชอร์และเวสต์ยอร์กเชอร์ทางทิศเหนือ ติดกับอีสต์ไรดิงออฟยอร์กเชอร์ทางทิศเหนือและตะวันออก ติดกับลิงคอล์นเชอร์ทางทิศตะวันออก ติดกับนอตทิงแฮมเชอร์ทางทิศตะวันออกเฉียงใต้ และติดกับดาร์บิเชอร์ทางทิศใต้และทิศตะวันตก เมืองที่ใหญ่ที่สุดคือเมืองเชฟฟีลด์

เทศมณฑลนี้ส่วนใหญ่เป็นเขตเมือง มีพื้นที่  และมีประชากร 1,402,918 คน เมืองที่ใหญ่ที่สุดรองจากเชฟฟีลด์ (556,500 คน) คือเมืองดองคัสเตอร์ (113,566 คน) รอเทอรัม (109,697 คน) และ บาร์นสลีย์ (96,888 คน) 

## อ้างอิง

หมวดหมู่:เทศมณฑลเซาท์ยอร์กเชอร์
การเลือกตั้งสมาชิกสภาผู้แทนราษฎรจังหวัดมหาสารคาม เขต 1 แทนตำแหน่งที่ว่าง พ.ศ. 2522

**การเลือกตั้งสมาชิกสภาผู้แทนราษฎรจังหวัดมหาสารคาม เขต 1 แทนตำแหน่งที่ว่าง พ.ศ. 2522** เป็นการเลือกตั้งสมาชิกสภาผู้แทนราษฎรจังหวัดมหาสารคาม แทนที่สำราญ วงษาจันทร์ ที่เสียชีวิตลง โดยกำหนดให้มีการเลือกตั้งเมื่อวันที่ 23 กันยายน พ.ศ. 2522

## ที่มา
เนื่องจาก สำราญ วงษาจันทร์ สมาชิกสภาผู้แทนราษฎรจังหวัดมหาสารคาม พรรคกิจสังคม ได้เสียชีวิตลง เมื่อวันที่ 7 กรกฎาคม พ.ศ. 2522 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 23 กันยายน พ.ศ. 2522

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และกิ่งอำเภอนาดูน

* แทนตำแหน่งของ สำราญ วงษาจันทร์ ส.ส.ลำดับที่ 3 ของเขตเลือกตั้ง

## อ้างอิง

มหาสารคาม พ.ศ. 2522
มหาสารคาม
หมวดหมู่:การเลือกตั้งในจังหวัดมหาสารคาม
นพพร ศุภพิพัฒน์

**นพพร ศุภพิพัฒน์** (เกิด 30 มีนาคม พ.ศ. 2514) เป็นนักธุรกิจชาวไทยที่อาศัยอยู่ในกรุงปารีส เขาเป็นนักลงทุนรายใหญ่ที่สุดในบริษัทเทคโนโลยีสตาร์ทอัพของฝรั่งเศสอย่าง Blade Group นพพรเป็นที่รู้จักในฐานะผู้ก่อตั้งและซีอีโอของ Wind Energy Holding (WEH) ซึ่งกลายเป็นธุรกิจพลังงานลมที่ใหญ่ที่สุดในเอเชียตะวันออกเฉียงใต้ในปี พ.ศ. 2557 โดยมีมูลค่า 1.9 พันล้านดอลลาร์สหรัฐ ภายหลังการรัฐประหารในประเทศไทยเมื่อปี พ.ศ.2557 เขาถูกบังคับให้หนีออกนอกประเทศหลังจากถูกกล่าวหาว่าหมิ่นพระบรมเดชานุภาพ เขาลี้ภัยทางการเมืองในฝรั่งเศสและตอนนี้ได้ตั้งรกรากอยู่ในปารีส

## อ้างอิง

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:ผู้ลี้ภัยในประเทศฝรั่งเศส
หมวดหมู่:นักธุรกิจชาวไทย
หมวดหมู่:ผู้ลี้ภัยชาวไทย
นาธาน เจมส์

**นาธาน ตันชัชวาล เจมส์** (เกิด 28 กันยายน พ.ศ. 2547) เป็นนักฟุตบอลอาชีพที่เล่นในตำแหน่งกองหลังให้กับสโมสรบีจี ปทุม ยูไนเต็ด ในไทยลีก

## ระดับสโมสร
นาธานเริ่มต้นอาชีพกับบาร์นสลีย์ในเดือนกรกฎาคม พ.ศ. 2566 โดยสร้างความประทับใจให้กับบ็อบบี ฮัสเซลล์ ผู้จัดการทีมเยาวชนของบาร์นสลีย์ในช่วงเวลาที่เขาเล่นให้กับทีมเยาวชนของเบิร์นลีย์ เขาลงเล่นให้ทีมชุดใหญ่ให้กับบาร์นสลีย์นัดแรกเมื่อวันที่ 5 กันยายน พ.ศ. 2566 โดยลงมาเป็นตัวสำรองในนาทีที่ 67 แทน มาเอล เดอ เฌวิญญี ในเกมรอบแบ่งกลุ่มของอีเอฟแอลโทรฟีที่เจอกับกริมสบีทาวน์ ซึ่งบาร์นสลีย์ชนะไป 2–0 วันที่ 25 ตุลาคม เขาย้ายไปร่วมทีม Farsley Celtic ด้วยสัญญายืมตัว

ในเดือนตุลาคม พ.ศ. 2567 นาธานย้ายไปร่วมทีมมิคเคิลโอเวอร์ในนอร์เทิร์นพรีเมียร์ลีกด้วยสัญญายืมตัวสองเดือน

ในเดือนกรกฎาคม พ.ศ. 2568 นาธานย้ายมาร่วมทีมบีจี ปทุม ยูไนเต็ด ในไทยลีก

## อ้างอิง

หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากคอเวนทรี
หมวดหมู่:ชาวอังกฤษเชื้อสายไทย
หมวดหมู่:นักฟุตบอลชายชาวอังกฤษ
หมวดหมู่:นักฟุตบอลชายชาวไทย
หมวดหมู่:นักฟุตบอลเยาวชนชายทีมชาติไทย
หมวดหมู่:กองหลังฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
สายรุ้งแห่งรัก

***สายรุ้งแห่งรัก*** เป็นละครโทรทัศน์เกาหลีใต้ปี ค.ศ. 2013 นำแสดงโดยยูอี, ช็อง อิล-อู, ชา เย-รย็อน และอี แจ-ยุน ออกอากาศทางช่องเอ็มบีซีทีวีตั้งแต่วันที่ 2 พฤศจิกายน ค.ศ. 2013 ถึง 30 มีนาคม ค.ศ. 2014 ทุกวันเสาร์และอาทิตย์ เวลา 21:55 น. มีจำนวนทั้งสิ้น 41 ตอน

## เรื่องย่อ
เด็กกำพร้าเจ็ดคนได้รับการอุปการะเลี้ยงดูโดยพ่อคนเดียวกัน เติบโตมาด้วยกันเป็นครอบครัวในเมืองใกล้มหาสมุทร ด้วยความผูกพันระหว่างพวกเขานั้นแข็งแกร่งยิ่งกว่าพี่น้องร่วมสายเลือด พวกเขาจึงประสบความยากลำบากร่วมกันและดิ้นรนเพื่อประสบความสำเร็จในอุตสาหกรรมผลิตภัณฑ์ทางทะเล

## นักแสดงและตัวละคร
### นักแสดงหลัก
* ยูอี รับบท คิม แพ็ก-ว็อน/จัง ฮา-บิน (เด็กคนที่ 3)  
** คิม ยู-จ็อง รับบท แพ็ก-ว็อน (วัยรุ่น)
** อี แช-มี รับบท แพ็ก-ว็อน (วัยเด็ก)
* ช็อง อิล-อู รับบท ซอ โด-ย็อง
** โอ แจ-มู รับบท ซอ โด-ย็อง (วัยรุ่น)

## อ้างอิง

หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
หมวดหมู่:ละครโทรทัศน์เกาหลีใต้ในปี พ.ศ. 2556
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์แนวประโลมโลกเกาหลีใต้
ส.วรพิน

**ส.วรพิน** เป็นค่ายมวยไทยและมวยสากลอาชีพที่ตั้งอยู่ในกรุงเทพมหานคร

## ประวัติ
ค่ายแห่งนี้ก่อตั้งขึ้นในปี พ.ศ. 2522 โดยคู่สามีภรรยา สุรพลและวรพิน รังษีกุลพิพัฒน์ เพื่อส่งเสริมกีฬามวยไทย ต่อมา ราชศักดิ์ ส.วรพิน กลายเป็นนักชกคนแรกของค่าย เขาคว้าแชมป์ใน 3 รุ่นน้ำหนักทั้งที่สนามมวยราชดำเนินและสนามมวยลุมพินี (จูเนียร์แบนตัมเวท 115 ปอนด์ จูเนียร์เฟเธอร์เวท 122 ปอนด์ และเฟเธอร์เวท 126 ปอนด์) ซึ่งทำให้ค่ายได้รับการยอมรับ

รัตนพล ส.วรพิน คว้าแชมป์โลกของสหพันธ์มวยนานาชาติ รุ่นมินิฟลายเวท (105 ปอนด์) เมื่อวันที่ 10 ธันวาคม พ.ศ. 2535 ณ อาคารนิมิบุตร สนามกีฬาแห่งชาติ กรุงเทพมหานคร เขาได้เป็นแชมป์โลกถึง 2 สมัย และป้องกันแชมป์ได้ 20 ครั้ง ต่อมา รัตนชัย ส.วรพิน น้องชายของเขา คว้าแชมป์โลกของสมาคมมวยโลก รุ่นแบนตัมเวท (118 ปอนด์) เมื่อวันที่ 7 พฤษภาคม พ.ศ. 2547 ด้วยการชนะคะแนนเอกฉันท์เหนือกรุซ การ์บาฆัล นักมวยชาวเม็กซิโก ที่จังหวัดนครราชสีมา ไก่ชน และ โกศล ส.วรพิน น้องชายอีกสองคนก็เป็นนักมวยในค่ายนี้เช่นกัน

เดิมค่ายมีสองแห่ง คือที่ย่านบางลำพู ใกล้ถนนข้าวสาร และวัดชนะสงครามราชวรมหาวิหาร ฝั่งพระนครกับซอยสวนผัก 1 เขตตลิ่งชัน อย่างไรก็ตาม ค่ายที่บางลำพูได้ปิดตัวลง เหลือเพียงที่ตลิ่งชันเท่านั้น ปัจจุบันนี้ทางค่ายไม่ได้ผลิตนักมวยขึ้นชกอีกต่อไป โดยปรับเป็นเพียงยิมสำหรับผู้ที่ชื่นชอบการเล่นมวยไทยเท่านั้น

## หมายเหตุ

## อ้างอิง

หมวดหมู่:ค่ายมวยไทยในกรุงเทพมหานคร
หมวดหมู่:ยิมมวย
หมวดหมู่:ก่อตั้งในประเทศไทยในปี พ.ศ. 2522
ริวโตะ คาซุฮาระ

**ริวโตะ คาซุฮาระ** () เป็นนักร้องชาวญี่ปุ่น เขาเป็นนักร้องของวงเจเนอเรชันส์ และได้เปิดตัวในฐานะนักร้องเดี่ยวด้วยดิจิทัลซิงเกิล "Nostalgie" เมื่อเดือนตุลาคม 2019 และเปิดตัวอย่างเป็นทางการในวันที่ 4 ธันวาคม 2024 ด้วยอัลบั้ม "STYLE" ภายใต้ชื่อ **KAZ**

## ผลงานเพลง
### ดิจิทัลซิงเกิล

### ซิงเกิล

### อัลบั้ม

### เพลงเดี่ยวอื่นๆ

### การทำงานร่วมกัน

### เนื้อเพลง

## การแสดงสด

### งานที่เข้าร่วม
* VOCAL BATTLE AUDITION Presents "VOCAL BATTLE STAGE 2014"（24-25 เมษายน 2014）

## หนังสือ
### หนังสือภาพเรียงความ

## อ้างอิง

## แหล่งข้อมูลอื่น
* 
* 
* 
* 

หมวดหมู่:เอ็กไซล์ไทรบ์
หมวดหมู่:แอลดีเอช
หมวดหมู่:นักร้องชายญี่ปุ่น
หมวดหมู่:บุคคลจากจังหวัดเฮียวโงะ
หมวดหมู่:บุคคลจากอามางาซากิ
หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
อดิศักดิ์ น้อยสุวรรณ

ว่าที่พันตรี **อดิศักดิ์ น้อยสุวรรณ** (เกิด 29 ธันวาคม พ.ศ. 2511) เป็นข้าราชการพลเรือนชาวไทย ปัจจุบันดำรงตำแหน่งผู้ว่าราชการจังหวัดนครพนม เคยดำรงตำแหน่งสำคัญ ๆ เช่น ผู้ตรวจราชการกระทรวงมหาดไทย ผู้ว่าราชการจังหวัดอุบลราชธานี และอำนาจเจริญ

## ประวัติ
ว่าที่พันตรี อดิศักดิ์ น้อยสุวรรณ เกิดเมื่อวันที่ 29 ธันวาคม พ.ศ. 2511 สำเร็จการศึกษาโดยได้รับปริญญา

* วิทยาศาสตรบัณฑิต สาขาวิชาเกษตรศาสตร์ วิทยาลัยครูบ้านสมเด็จเจ้าพระยา

* เศรษฐศาสตรบัณฑิต มหาวิทยาลัยสุโขทัยธรรมาธิราช
* รัฐประศาสนศาสตรบัณฑิต มหาวิทยาลัยสุโขทัยธรรมาธิราช
* นิติศาสตรบัณฑิต มหาวิทยาลัยสุโขทัยธรรมาธิราช
* การวางแผนภาคและผังเมืองมหาบัณฑิต สาขาวิชาการวางผังเมือง จุฬาลงกรณ์มหาวิทยาลัย
* ศิลปศาสตรมหาบัณฑิต สาขาวิชารัฐศาสตร์ มหาวิทยาลัยรามคำแหง 
* นิติศาสตรมหาบัณฑิต สาขาวิชากฎหมายมหาชน มหาวิทยาลัยสุโขทัยธรรมาธิราช
* นิติศาสตรดุษฎีบัณฑิต สาขาวิชากฎหมายมหาชน มหาวิทยาลัยศรีปทุม

## การทำงาน
### รับราชการ
ว่าที่พันตรี อดิศักดิ์ เริ่มต้นรับราชการในตำแหน่งผู้ช่วยศาสตราจารย์พิเศษ มหาวิทยาลัยมหามกุฏราชวิทยาลัย ก่อนจะโอนย้ายมารับราชการที่กระทรวงมหาดไทย ในตำแหน่ง ผู้อำนวยการสำนักงานคณะกรรมการผังเมือง กรมโยธาธิการและผังเมือง และต่อมาขึ้นมาดำรงตำแหน่ง รองผู้ว่าราชการจังหวัดลำปาง, รองผู้ว่าราชการจังหวัดสิงห์บุรี, รองผู้ว่าราชการจังหวัดประจวบคีรีขันธ์ ต่อมาในวันที่ 17 ธันวาคม พ.ศ. 2566 ได้รับโปรดเกล้าฯ แต่งตั้งให้ดำรงตำแหน่งผู้ว่าราชการจังหวัดอำนาจเจริญ จากนั้นในวันที่ 17 พฤศจิกายน พ.ศ. 2567 ได้รับพระบรมราชโองการโปรดเกล้าฯ แต่งตั้งให้ดำรงตำแหน่งผู้ว่าราชการจังหวัดอุบลราชธานี

ในวันที่ 7 สิงหาคม พ.ศ. 2568 ว่าที่พันตรี อดิศักดิ์ ถูกปลดออกจากตำแหน่งผู้ว่าราชการจังหวัดอุบลราชธานี ตามคำสั่งของภูมิธรรม เวชยชัย รองนายกรัฐมนตรี รักษาราชการแทนนายกรัฐมนตรี และรัฐมนตรีว่าการกระทรวงมหาดไทย หลังมีปัญหาเรื่องการเบิกจ่ายงบประมาณฉุกเฉินในการดูแลประชาชนที่ได้รับผลกระทบจากสถานการณ์ชายแดนไทย-กัมพูชาโดยให้ไป ช่วยราชการกระทรวงมหาดไทย ขาดจากตำแหน่งเดิม พร้อมแต่งตั้ง นายสมบัติ ไตรศักดิ์ เป็นผู้รักษาราชการแทนผู้ว่าราชการจังหวัดอุบลราชธานีต่อมาในปี พ.ศ. 2568 ได้รับแต่งตั้งเป็นผู้ตรวจราชการกระทรวง กระทรวงมหาดไทย และเป็นผู้ว่าราชการจังหวัดนครพนม

## เครื่องราชอิสริยาภรณ์
ว่าที่พันตรี  ได้รับพระราชทานเครื่องราชอิสริยาภรณ์ดังนี้

## อ้างอิง

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดอำนาจเจริญ
หมวดหมู่:ผู้ว่าราชการจังหวัดอุบลราชธานี
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:สมาชิกเหรียญพิทักษ์เสรีชน ชั้นที่ 2 ประเภทที่ 2
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
ผีอมตะ

***ผีอมตะ*** () เป็นแฟรนไชส์สยองขวัญอเมริกันสร้างโดย แซม เรย์มี ประกอบด้วยภาพยนตร์ห้าเรื่อง และละครชุดทางโทรทัศน์หนึ่งเรื่อง แฟรนไชส์เล่าเรื่องราวของตัวละครต่าง ๆ ขณะที่พวกเขาต่อสู้กับกองกำลังปีศาจที่ปลดปล่อยออกมาจากหนังสือโบราณที่เรียกว่า *เนโครโนมิคอน เอ็กซ์-มอร์ติส*

ตัวละครเอก แอชลีย์ โจแอนนา "แอช" วิลเลียมส์ (บรูซ แคมป์เบล) ปรากฎตัวในภาพยนตร์ไตรภาคดั้งเดิม ได้แก่ *[[ผีอมตะ (ภาพยนตร์)|ผีอมตะ]]* (1981), *[[ไปเกิดซะเถิดไป๊!]]* (1987) และ *[[อภินิหารกองพันซี่โครง]]* (1992) ทั้งหมดกำกับและเขียนบทโดย เรย์มี อำนวยการสร้างโดย รอเบิร์ต จี. เทเพิร์ต และแสดงนำโดย แคมป์เบล แฟรนไชส์ได้ขยายไปยังสื่อรูปแบบต่าง ๆ ได้แก่ ละครชุดทางโทรทัศน์, วิดีโอเกม, หนังสือการ์ตูน และละครเพลง

แฟรนไชส์ได้รับการฟื้นคืนชีพอีกครั้งใน ค.ศ. 2013 ด้วยภาพยนตร์ *[[ผีอมตะ (ภาพยนตร์ ค.ศ. 2013)|ผีอมตะ]]* โดยเป็นทั้งการเริ่มต้นใหม่และภาคต่อแบบหลวม ๆ ของภาพยนตร์ไตรภาคดั้งเดิม กำกับโดย เฟเด อัลวาเรซ โดยเขาเขียนบทภาพยนตร์ร่วมกับ โรโด ซายาเกส อำนวยการสร้างโดย เรย์มี, แคมป์เบล และเทเพิร์ต และแสดงนำโดย เจน เลวี เป็น มีอา อัลเลน ตัวละครเอกใหม่ ละครชุดทางโทรทัศน์เรื่อง *[[แอชเวอร์ซัสอีวิลเดด]]* ออกอากาศครั้งแรกทางเครือข่ายเคเบิล สตาซ์ ใน ค.ศ. 2015 โดยออกอากาศเป็นเวลาสามปี และจบลงใน ค.ศ. 2018 แคมป์เบลประกาศว่า จะฟื้นคืนชีพละครชุดในรูปแบบแอนิเมชันซึ่งจะเริ่มพัฒนาอย่างจริงจังในเดือนกรกฎาคม ค.ศ. 2022 ละครชุดแสดงนำโดย แคมป์เบล เป็น แอช และอำนวยการสร้างบริหารโดย เรย์มี, แคมป์เบล และเทเพิร์ต ภาพยนตร์เรื่องที่ห้าในแฟรนไชส์มีชื่อว่า *[[ผีอมตะผงาด]]* ฉายในโรงภาพยนตร์เมื่อวันที่ 21 เมษายน ค.ศ. 2023 กำกับและเขียนบทโดย ลี โครนิน แสดงนำโดย อลิสซา ซัทเธอร์แลนด์ และลิลี ซัลลิแวน เป็น เอลลี และเบท บิกซ์เลอร์ ตามลำดับ และอำนวยการสร้างโดย เทเพิร์ต ส่วนเรย์มี และแคมป์เบล ทำหน้าที่เป็นผู้อำนวยการสร้างฝ่ายบริหาร

ภาพยนตร์แต่ละเรื่องในแฟรนไชส์ได้รับการตอบรับที่ดีจากนักวิจารณ์ โดยเฉพาะภาพยนตร์ไตรภาคดั้งเดิมที่พัฒนาจนกลายเป็นลัทธิที่ติดตาม และภาพยนตร์ชุดก็ทำเงินทั่วโลกมากกว่า 300 ล้านดอลลาร์สหรัฐ

## ภาพยนตร์

## ละครชุด

### ''แอชเวอร์ซัสอีวิลเดด'' (2015–2018)

ละครชุดแสดงนำโดย บรูซ แคมป์เบล กลับมารับบทเดิมของเขาเป็น แอช วิลเลียมส์ วัยแก่ ร่วมกับ ดานา เดอลอเรนโซ, เรย์ ซานติอาโก, ลูซี ลอลเลส และจิลล์ มารี โจนส์ ในบทบาทนักแสดงสมทบ ละครชุดอำนวยการสร้างบริหารโดย แคมป์เบล, แซม เรย์มี และร็อบ เทเพิร์ต ออกอากาศครั้งแรกทางช่องสตาซ์เมื่อวันที่ 31 ตุลาคม ค.ศ. 2015

*แอชเวอร์ซัสอีวิลเดด* ได้รับการพิสูจน์แล้วว่าเป็นรายการที่ได้รับการตอบรับอย่างดีจากนักวิจารณ์ โดยได้รับคะแนน 98% จากเว็บไซต์รอตเทนโทเมโทส์ ละครชุดได้รับเลือกให้สร้างต่อเป็นปีที่สองจำนวนสิบตอน สี่วันก่อนวันออกอากาศครั้งแรก ละครชุดออกอากาศทั้งหมดสามปี (สามสิบตอน) ก่อนจะถูกยกเลิกโดยสตาซ์ในเดือนเมษายน ค.ศ. 2018

## การตอบรับ
### การทำเงินในบ็อกซ์ออฟฟิศ

### การตอบรับจากนักวิจารณ์และสาธารณะ

## อ้างอิง


หมวดหมู่:แฟรนไชส์ภาพยนตร์สยองขวัญ
หมวดหมู่:แฟรนไชส์ภาพยนตร์แฟนตาซี
หมวดหมู่:ปีศาจในภาพยนตร์
หมวดหมู่:แฟรนไชส์ภาพยนตร์โลดโผน
หมวดหมู่:ภาพยนตร์ที่ดัดแปลงเป็นการ์ตูน
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:ภาพยนตร์ชุดที่เปิดตัวใน ค.ศ. 1978
หมวดหมู่:แฟรนไชส์ของนิวไลน์ซินีมา
หมวดหมู่:แฟรนไชส์ของยูนิเวอร์แซลพิกเชอส์
หมวดหมู่:แฟรนไชส์ของไตรสตาร์พิคเจอร์ส
หมวดหมู่:แฟรนไชส์ของโซนี่พิคเจอร์ส
หมวดหมู่:แฟรนไชส์ของวอร์เนอร์บราเธอส์พิกเชอส์
เอลี เอลี ลามา สะบักธานี

"**พระเจ้าของข้าพระองค์ พระเจ้าของข้าพระองค์ ทำไมพระองค์ทรงทอดทิ้งข้าพระองค์?**" () เป็นวลีที่ปรากฏทั้งในพันธสัญญาเก่าหรือคัมภีร์ฮีบรู ในหนังสือเพลงสดุดี เช่นเดียวกันกับพันธสัญญาใหม่ในคัมภีร์ไบเบิลของชาวคริสต์ที่ปรากฏเป็นหนึ่งในพระดำรัสของพระเยซูบนไม้กางเขนตามมัทธิว 27:46 และมาระโก 15:34

คำเหล่านี้เป็นบทเปิดในสดุดี 22 – ในภาษาฮีบรูเดิมว่า: אֵלִ֣י אֵ֖לִי לָמָ֣ה עֲזַבְתָּ֑נִי *Eli, Eli, lama azavtani*, หมายถึง '*พระเจ้าข้า พระเจ้าข้า ไฉนทรงทอดทิ้งข้าพระองค์เสีย?*'

ในพันธสัญญาใหม่ วลีนี้เป็นหนึ่งใน 7 พระดำรัสของพระเยซูบนไม้กางเขนที่ปรากฏในพระวรสารมากกว่าหนึ่งฉบับ โดยมัทธิวเขียนทับศัพท์ในภาษากรีกเป็น Ἠλί, Ἠλί, λεμὰ σαβαχθανί ส่วนมาระโกเขียนเป็น Ἐλωΐ, Ἐλωΐ, λαμὰ σαβαχθανί ส่วนที่แตกต่างกันสองคำแรกเขียนเป็น *เอลี* หรือ *เอโลอี* 

รูป σαβαχθανί ภาษากรีกในสองพระวรสารเป็นคำทับศัพท์จากภาษาแอราเมอิกว่า שבקתני, ปริวรรต: *šəḇaqtani,* หมายถึง 'ทรงทอดทิ้งข้าพระองค์' เป็นรูปแบบการผันของกริยา *šǝḇaq*/*šāḇaq*, 'อนุญาต, ให้อภัย, และทอดทิ้ง' โดยมีกาลสมบูรณ์ลงท้ายด้วย *-t* (บุรุษที่ 2 เอกพจน์: 'คุณ') และคำต่อท้ายกรรม *-anī* (บุรุษที่ 1 เอกพจน์: 'ข้า') รูปแอราเมอิก  (*šbq*) 'ทอดทิ้ง' เทียบเท่ากับภาษาฮีบรู  (*azav*) ที่หมายถึง 'ออก, ทอดทิ้ง'

## รายงาน
มัทธิว 27:46 ฉบับ THSV:

มาระโก 15:34 ฉบับ THSV:

## การวิเคราะห์ทางภาษาศาสตร์

## การตีความ

## อ้างอิง

หมวดหมู่:การตรึงพระเยซูที่กางเขน
หมวดหมู่:ศัพท์และวลีพันธสัญญาใหม่
หมวดหมู่:พระดำรัสของพระเยซู
หมวดหมู่:คำพูดสุดท้าย
หมวดหมู่:บทความที่เป็นคำถาม
รพินทรชยันตี

**รพินทรชยันตี** () เป็นเทศกาลทางวัฒนธรรมที่มีการเฉลิมฉลองประจำปี เพื่อรำลึกถึงวันครบรอบวันเกิดของรพินทรนาถ ฐากุร มีการเฉลิมฉลองในช่วงต้นเดือนพฤษภาคม ในวันที่ 25 ของ เดือนไวษัข เนื่องจากฐากุรเกิดในวันนี้ของปี 1268 ตามปฏิทินเบงกอล (ค.ศ. 1861) ในการเฉลิมฉลองนี้จะมีโปรแกรมและกิจกรรมทางวัฒนธรรมมากมาย เช่น เพลง บทกวี การเต้นรำ และละครที่ประพันธ์โดยฐากุร ซึ่งจัดขึ้นในวันนี้โดยเฉพาะ โดยโรงเรียน วิทยาลัย และมหาวิทยาลัยต่างๆ ในเบงกอล และยังมีการเฉลิมฉลองโดยกลุ่มต่าง ๆ ในต่างประเทศ เพื่อเป็นการแสดงความเคารพต่อฐากุร วันครบรอบวันเกิดของฐากูรมีการเฉลิมฉลองกันอย่างกว้างขวาง ณ ศานตินิเกตัน พีรภูมิ ในรัฐเบงกอลตะวันตก โดยเฉพาะอย่างยิ่งที่มหาวิทยาลัยวิศวะภารตี ซึ่งเป็นสถาบันที่ฐากูรก่อตั้งขึ้นเพื่อยกระดับวัฒนธรรม สังคม และการศึกษาของนักศึกษาและสังคม ในปี ค.ศ. 2011 รัฐบาลอินเดียได้ออกเหรียญห้ารูปีเพื่อเฉลิมฉลองครบรอบ 150 ปีวันเกิดของรพินทรนาถ ฐากุร

## อ้างอิง

หมวดหมู่:รพินทรนาถ ฐากุร
หมวดหมู่:วันเกิดแบ่งตามบุคคล
หมวดหมู่:เหตุการณ์ในประเทศบังกลาเทศ
เกลือและความสว่าง

**เกลือและความสว่าง** เป็นภาพที่พระเยซูทรงใช้ในการสอนในด้านศีลธรรมและความเป็นศิษย์ในคำเทศนาบนภูเขา ภาพเหล่านี้ปรากฏในมัทธิว 5:13, 14, 15 และ 16 

หัวข้อทั่วไปของ คือคำสัญญาและความคาดหวัง และความคาดหวังเหล่านี้เป็นไปตามคำสัญญาในส่วนแรก

ประโยคในโองการแรกเปิดด้วยวลี "เกลือแห่งโลก" ():

โองการที่สองกล่าวถึง "นครซึ่งอยู่บนภูเขา" ():

โองการหลังกล่าวว่าไม่ให้ซ่อนตะเกียงใต้ถัง ซึ่งปรากฏใน  และวลี "ความสว่างของโลก" ซึ่งปรากฏใน .

## ดูเพิ่ม
* Five Discourses of Matthew
* มัทธิว 5:13
* เกลือในคัมภีร์ไบเบิล
* เกลือแห่งโลก

## อ้างอิง

หมวดหมู่:พระวรสารนักบุญลูกา
หมวดหมู่:พระวรสารนักบุญมัทธิว
หมวดหมู่:แสงและศาสนา
หมวดหมู่:อุปลักษณ์
หมวดหมู่:ศัพท์และวลีพันธสัญญาใหม่
หมวดหมู่:พระดำรัสของพระเยซู
หมวดหมู่:คำเทศนาบนภูเขา
หมวดหมู่:มัทธิว 5
หมวดหมู่:เกลือ
โตซีญูดูแซว

**โตซียู ดู แซว** (โปรตุเกส: Toucinho do Céu ) เป็นของหวานโปรตุเกสชนิดหนึ่งที่ทำจากอัลมอนด์ ไข่ และน้ำตาลเป็นหลัก ถึงแม้จะมักถูกเรียกว่าเค้กหรือทาร์ต แต่ขนมชนิดนี้แทบไม่มีแป้งผสมอยู่เลย และไม่ควรสับสนกับเค้กหรือทาร์ตแบบอื่นของโปรตุเกสที่มีอัลมอนด์เป็นส่วนประกอบ

## ประวัติ
โตชียู ดู แซวมีส่วนผสมหลักคือไข่จำนวนมาก อัลมอนด์ และแป้งสาลีเพียงเล็กน้อย เหมือนกับขนมหวานอื่น ๆ ที่เป็นเอกลักษณ์ของอาหารโปรตุเกสซึ่งรู้จักกันในชื่อ ขนมหวานคอนแวนต์ (โปรตุเกส: Doçaria Conventual)

ชื่อ *โตชียู ดู แซว* มีที่มาจากลักษณะที่คล้ายคลึงกับเบคอน อย่างไรก็ตาม ในอดีตขนมนี้เคยมีการใส่เบคอนบดหรือมันหมูลงไปจริง ๆ และในปัจจุบันก็ยังสามารถพบสูตรที่ใช้ส่วนผสมเหล่านี้ได้เช่นกัน เชื่อกันว่านักบวชหญิงจากคอนแวนต์ซังตา มอนือกา (Convento de Santa Mónica) เป็นผู้คิดค้นขนมนี้ขึ้นตั้งแต่คริสต์ศตวรรษที่ 16

## การเตรียมขนม
ละลายน้ำตาลแล้วตั้งให้เดือด ใส่อัลมอนด์บดลงในน้ำเชื่อมจนข้นคล้ายกับมาร์ซิแพน พักส่วนผสมให้เย็นเล็กน้อยก่อนจะใส่เนย (ซึ่งในอดีตใส่มันหมูแทน) ใส่ไข่แดงลงไปทีละน้อยให้เข้ากับเนื้ออัลมอนด์ จากนั้นใส่เครื่องเทศ เช่น อบเชยหรือกานพลู พร้อมกับผิวส้มขูดหรือเหล้าอมาเร็ตโต เทส่วนผสมนี้ลงในพิมพ์ที่ทาไขมันและโรยแป้งไว้ก่อน จากนั้นนำไปอบจนขนมเซ็ตตัวเล็กน้อย เมื่อนำออกจากเตาแล้ว โรยหน้าด้วยน้ำตาลไอซิง

## โตซียู ดู แซวในสูตรต่าง ๆ

* **โตซียู ดู แซว ดือ มูร์ซา** (Toucinho do Céu de Murça ) เป็นขนมที่มีสูตรมาจากเมืองมูร์ซา มีส่วนผสมของโดซือ ดือ จีลา (doce de gila หรือ ผลจีลาเชื่อม) ซึ่งจะใส่ลงไปพร้อมกับอัลมอนด์บดในขั้นตอนผสมน้ำเชื่อม สูตรนี้มีต้นกำเนิดคอนแวนต์แม่ชีคณะเบเนดิกตินของเมือง

* **โตซียู รังโชซู** (Toucinho Rançoso ) เป็นขนมที่มีสูตรมาจากจากแคว้นอะเล็งแตจูที่มีส่วนผสมของโดซือ ดือ จีลาเช่นเดียวกัน แต่ก่อนนำเข้าอบจะโรยแป้งเพิ่มเติมด้านบนเพื่อไม่ให้หน้าขนมเกรียมจนเกินไป เมื่ออบเสร็จแล้วจึงปัดแป้งส่วนเกินนั้นออก ตามตำนานเล่าว่าแม่ชีคนหนึ่งถูกนักบวชพบว่ากำลังกินขนมอย่างลับ ๆ อย่างตะกละ เมื่อถูกถามว่าเธอกำลังกินอะไรอยู่ เธอก็ตอบไปว่า "เบคอนเหม็นหืน"

* **ปัชตัยช์ ดือ โตซียู ดู กงเว็งตู ดา อึชปือรังซา** (Pastéis de Toucinho do Convento da Esperança ) เป็นทาร์ตขนาดเล็กจากแคว้นอะเล็งแตจูที่ใส่เบคอนจริงลงไป สูตรนี้มีที่มาจากคอนแวนต์อึชปือรังซา (*คอนแวนต์แห่งความหวัง*) แต่อาจมีการเชื่อมโยงไปถึงกงเว็งตู ดือ เซา จูอาว ดู ปืนีเต็งตือ (*Convento de São João do Penitente*) หรือ มัลตือซียัช ดือ อึชตรือมูช (*Maltesinhas de Estremoz*) ตัวแป้งคล้ายแป้งพัฟเพสทรี ขณะที่กำลังทำน้ำเชื่อมจะใส่แยมเบคอนลงไปก่อน ตามด้วยอัลมอนด์บด ไข่ และอบเชย จากนั้นจึงนำไปอบในพิมพ์ทาร์ตที่รองด้วยแป้ง

* **โตซียู ดู แซว ดือ กีมารัยช์** (Toucinho do Céu de Guimarães ) เป็นขนมที่มีสูตรเมืองกีมารัยช์ ซึ่งคล้ายกับสูตรดั้งเดิม แต่จะผสมโดซือ ดือ จีลาในเนื้ออัลมอนด์ด้วย และแตกต่างจากสูตรดั้งเดิมที่มักเสิร์ฟเป็นชิ้นแบบทาร์ต สูตรนี้จะปั้นเป็นทรงกลมแบน เสิร์ฟทั้งก้อนโดยคลุกกับน้ำตาลทรายขาวก่อนเสิร์ฟ

## ดูเพิ่ม

* อาหารโปรตุเกส
* โตซิโน เด ซิเอโล เป็นขนมหวานคอนแวนต์สเปนชนิดหนึ่งที่มีความหมายเหมือนกัน ทำจากไข่แดงและน้ำตาลเป็นส่วนใหญ่

## อ้างอิง
คอมมูนประชาชน

**คอมมูนประชาชน** () เป็นหน่วยการปกครองระดับสูงสุดในสามระดับของพื้นที่ชนบทในสาธารณรัฐประชาชนจีนในช่วง ค.ศ. 1958 ถึง 1983 ก่อนจะถูกแทนที่ด้วยตำบล คอมมูนซึ่งเป็นหน่วยรวมที่ใหญ่ที่สุดนั้น ถูกแบ่งย่อยออกเป็นกองพลน้อยผลิต (production brigades) และกลุ่มผลิต (production teams) อีกทอดหนึ่ง  คอมมูนประชาชนได้รวบรวมวิถีชีวิตและแนวปฏิบัติในการทำงานเข้าด้วยกัน บ้านเรือนส่วนบุคคลหลายหลังถูกยกเลิกเพื่อสนับสนุนที่พักอาศัยแบบรวม โดยบ้านจำนวนมากถูกรื้อถอนและทำลาย ไม่ว่าจะอายุเท่าใดหรือมีความสัมพันธ์กันอย่างไร ชายและหญิงจำนวนมากอาศัยอยู่แยกกัน และบ่อยครั้งที่หลายครอบครัวถูกจัดให้อยู่ในบ้านรวมหลังเดียวกัน ที่ดิน เครื่องมือ และทรัพยากรของแต่ละคนถูกรวบรวมไว้ด้วยกัน โดยชั่วโมงการทำงานและแนวปฏิบัติทางการเกษตรถูกกำหนดโดยพรรคคอมมิวนิสต์จีนทั้งหมด

มาตราส่วนของคอมมูนและความสามารถในการเก็บเกี่ยวรายได้จากประชากรในชนบททำให้ฝ่ายบริหารของคอมมูนสามารถลงทุนในโครงการขนาดใหญ่ เช่น การใช้เครื่องจักรกล โครงสร้างพื้นฐาน และอุตสาหกรรม  อย่างไรก็ตาม คอมมูนก็ไม่สามารถบรรลุเป้าหมายระยะยาวหลายอย่างได้ เช่น การสร้างลัทธิคอมมิวนิสต์ที่สมบูรณ์ในพื้นที่ชนบท การปลดปล่อยผู้หญิงจากงานบ้านอย่างเต็มที่ และการสร้างแนวทางการเกษตรอย่างยั่งยืนในชนบท คอมมูนยังมีบทบาทในด้านการปกครอง การเมือง และเศรษฐกิจในช่วงการปฏิวัติวัฒนธรรม  ซึ่งมีจำนวนตั้งแต่ 50,000 ถึง 90,000 แห่ง 

## แกลเลอรี

File:People's commune Nursery school.jpg|เด็ก ๆ กำลังรับประทานอาหารที่โรงเรียนอนุบาลในคอมมูน
File:Visit to the People's Commune, Ferenc Sarkadi Kovács journalist.jpg|เฟเรนซ์ ชาร์กาดี โควัช นักข่าวชาวฮังการีที่คอมมูนประชาชน
File:Visit to the People's Commune named Chinese-Hungarian Friendship-9.jpg|มื้ออาหารที่รับประทานระหว่างการเยือนอย่างเป็นทางการของฮังการีในประเทศจีนภายในคอมมูนประชาชนในช่วงเวลาอาหาร
File:Visit to the People's Commune named Chinese-Hungarian Friendship-3.jpg|ตัวอย่างนารวมของคอมมูนประชาชน
File:CIA Archives Chinas Great Leap Forward Part 4 1958.ogv|ภาพยนตร์ของซีไอเอว่าด้วยชีวิตในคอมมูนประชาชนจาก ค.ศ. 1958


## ดูเพิ่ม
* หน่วยทำงาน
* สมาคมชาวนาจีน
* หนานเจีย ที่ซึ่งถูกรายงานว่าเป็นหมู่บ้านลัทธิเหมาแห่งสุดท้ายในจีน
* ตำบลโจวเจียจวง ที่ซึ่งถูกรายงานว่าเป็นคอมมูนประชาชนแห่งสุดท้ายที่เหลืออยู่ในจีน

## หมายเหตุ

## อ้างอิงและหนังสืออ่านเพิ่ม
* Yang, Dali. *Calamity and Reform in China: State, Rural Society, and Institutional Change since the Great Leap Famine*. Stanford University Press, 1996.
* 

หมวดหมู่:ประวัติศาสตร์เศรษฐกิจของสาธารณรัฐประชาชนจีน
หมวดหมู่:การรณรงค์ของพรรคคอมมิวนิสต์จีน
หมวดหมู่:การสนับสนุนลัทธิเหมาในประเทศจีน
หมวดหมู่:ที่อยู่อาศัยในประเทศจีน
หมวดหมู่:บทความที่มีคลิปวิดีโอ
หมวดหมู่:เขตการปกครองของประเทศจีน
หมวดหมู่:ศตวรรษที่ 20 ในประเทศจีน
หมวดหมู่:ก้าวกระโดดไกลไปข้างหน้า
การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2556

**การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2555** เป็นการเลือกตั้งสมาชิกสภาผู้แทนราษฎรจังหวัดชลบุรี แทนที่อุกฤษณ์ ตั๊นสวัสดิ์ ที่พ้นจากตำแหน่งเนื่องจากศาลฎีกามีคำสั่งให้เลือกตั้งใหม่ โดยกำหนดให้มีการเลือกตั้งเมื่อวันที่ 6 มกราคม พ.ศ. 2556

## ที่มา
เมื่อวันที่ 22 พฤษภาคม พ.ศ. 2555 คณะกรรมการการเลือกตั้งมีมติให้ใบเหลืองกับ อุกฤษณ์ ตั๊นสวัสดิ์ สมาชิกสภาผู้แทนราษฎรจังหวัดชลบุรี เขต 2 เนื่องจากปรากฏหลักฐานว่ากระทำผิดมาตรา 53 อนุ 1 ตาม พระราชบัญญัติว่าด้วยการเลือกตั้ง สส. และการได้มาซึ่ง สว. โดยตัวแทนของอุกฤษณ์ได้ไปจดบัญชีรายชื่อผู้มีสิทธิเลือกตั้งและมีการจ่ายเงินเพื่อซื้อเสียง จากนั้นคณะกรรมการการเลือกตั้งได้ยื่นฟ้องต่อศาลฎีกา

เมื่อวันที่ 26 พฤศจิกายน พ.ศ. 2555 ศาลฎีกาได้มีคำพิพากษาให้มีการจัดการเลือกตั้งใหม่

## ผู้สมัคร
มีผู้สมัครดังต่อไปนี้

## ผลการเลือกตั้ง

ผลการเลือกตั้งปรากฎว่า อุกฤษณ์ ตั๊นสวัสดิ์ ได้รับเลือกตั้ง ทำให้เขาได้ดำรงตำแหน่ง สส. ต่อไป

## หมายเหตุ

## อ้างอิง

ชลบุรี พ.ศ. 2556
ชลบุรี
หมวดหมู่:การเลือกตั้งในจังหวัดชลบุรี
จาริต ติงศภัทิย์

**จาริต ติงศภัทิย์** (เกิด พ.ศ. 2493) เป็นนักเศรษฐศาสตร์และผู้อำนวยการศูนย์ยุโรปศึกษา จุฬาลงกรณ์มหาวิทยาลัย

## ประวัติ
จาติเป็นบุตรของศาสตราจารย์พิเศษ จิตติ ติงศภัทิย์ อดีตองคมนตรี สมรสกับหม่อมราชวงศ์กัลยา จิตรพงศ์ มีบุตร 1 คน คือ รมณียา ติงศภัทิย์

จาริตได้รับการศึกษาในประเทศไทยและที่โรงเรียนสตราธัลลัน ใกล้เมืองเพิร์ท ประเทศสกอตแลนด์ เขาสำเร็จการศึกษาระดับปริญญาตรีจาก Magdelene College, Cambridge ในสาขาเศรษฐศาสตร์ในปี พ.ศ. 2514 ปีนั้นเขาเข้าศึกษาที่มหาวิทยาลัยเบอร์มิงแฮม และสำเร็จการศึกษาด้วยปริญญาโทสังคมศาสตร์ สาขาวิชาการวางแผนเศรษฐกิจแห่งชาติ ในปี พ.ศ. 2517 ตั้งแต่ปี พ.ศ. 2519 ถึง พ.ศ. 2524 เขาศึกษาระดับปริญญาเอกสาขาการวางแผนพัฒนาที่ยูนิเวอร์ซิตีคอลลิจลันเดิน

## สิ่งตีพิมพ์
จาริตมีผลงานที่ตีพิมพ์มากมายภายใต้ชื่อของเขา

*  
*  
*  
*  
*  
*  
*  
*  
*  
*  

## อ้างอิง

หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่ยังมีชีวิตอยู่
หมวดหมู่:คณาจารย์จากจุฬาลงกรณ์มหาวิทยาลัย
หมวดหมู่:นักเศรษฐศาสตร์ไทยในศตวรรษที่ 20
หมวดหมู่:นักเศรษฐศาสตร์ไทยในศตวรรษที่ 21
หมวดหมู่:ศิษย์เก่าจากมหาวิทยาลัยคอลเลจลอนดอน
หมวดหมู่:ศิษย์เก่าจากมหาวิทยาลัยเบอร์มิงแฮม
รางวัลภาพยนตร์แห่งชาติ สุพรรณหงส์ ครั้งที่ 33

**[[รางวัลภาพยนตร์แห่งชาติ สุพรรณหงส์]] ครั้งที่ 33** จัดโดยสมาพันธ์สมาคมภาพยนตร์แห่งชาติ โดยการสนับสนุนของกระทรวงวัฒนธรรม และสำนักงานส่งเสริมวัฒนธรรมสร้างสรรค์ ในวันที่ 14 กันยายน พ.ศ. 2568 ที่วัน แบงค็อก ฟอรัม ภายใต้แนวคิด "อินฟินิตี้" ซึ่งมาจาก "ความรัก, ความหวัง และ มิตรภาพที่ไม่มีวันสิ้นสุด" เพื่อร่วมกันสร้างก้าวใหม่ที่แข็งแกร่งร่วมกันต่อไป ถ่ายทอดงานผ่านทางช่องอมรินทร์ทีวี โดยภายในงานมีการมอบรางวัลทั้งสิ้น 17 สาขาเพื่อเป็นเกียรติแก่ภาพยนตร์ที่ออกฉายในปี พ.ศ. 2567

*[[หลานม่า]]* ได้รับรางวัลมากที่สุดจำนวน 8 สาขา (และ 1 รางวัลพิเศษ) รวมถึงรางวัลภาพยนตร์ยอดเยี่ยม จากการเข้าชิงรางวัลจำนวน 15 สาขา ซึ่งมากที่สุดในงานครั้งนี้ด้วยเช่นกัน ตามด้วย *[[วิมานหนาม]]* ได้รับรางวัล 5 สาขา จากการเข้าชิง 14 สาขา นอกจากนี้ *[[วัยหนุ่ม 2544]]*, *[[อำนาจ ศรัทธา อนาคต]]*, *[[ช.พ.๑ สมรภูมิคืนชีพ]]* และ *[[ตาคลี เจเนซิส]]* ยังได้รับรางวัลเรื่องละ 1 สาขา โดยในปีนี้ได้มีการมอบรางวัลพิเศษจำนวน 4 รางวัลได้แก่ สุพรรณหงส์เกียรติยศ, ภาพยนตร์ส่งเสริมวัฒนธรรมไทยยอดเยี่ยม, ภาพยนตร์ไทยยอดนิยม และภาพยนตร์ไทยรายได้สูงสุด เช่นเดียวกับปีก่อนหน้า

## ผู้ชนะและผู้เข้าชิง
งานแถลงข่าวและประกาศรายชื่อผู้ได้รับการเสนอเข้าชิงรางวัลภาพยนตร์แห่งชาติ สุพรรณหงส์ ครั้งที่ 33 จัดขึ้นเมื่อวันที่ 7 กันยายน 2568 ที่เดอะ สตอรีส์ สแควร์ วัน แบงค็อก
### รางวัล
ผู้ชนะจะอยู่ในลำดับแรก โดยเน้นเป็น**ตัวหนา** และมีกริชคู่ (****)

### รางวัลอื่น ๆ

* รางวัลสุพรรณหงส์เกียรติยศ - ยุทธนา มุกดาสนิท 
* รางวัลภาพยนตร์ส่งเสริมวัฒนธรรมไทยยอดเยี่ยม - หลานม่า
* รางวัลภาพยนตร์ไทยรายได้สูงสุด - ธี่หยด 2

### ผลสรุป

**ภาพยนตร์ที่ได้รับรางวัลหลายรายการ**

## อ้างอิง

หมวดหมู่:รางวัลสุพรรณหงส์
หมวดหมู่:รางวัลในประเทศไทยในปี พ.ศ. 2568
แพทริก ดอร์กู

**แพทริก ชินาเซคเปเร ดอร์กู** (; เกิด 26 ตุลาคม ค.ศ. 2004) เป็นนักฟุตบอลอาชีพชาวเดนมาร์กที่เล่นในตำแหน่งวิงแบ็กซ้าย ปีกซ้ายและแบ็กซ้ายให้กับสโมสรแมนเชสเตอร์ยูไนเต็ดในพรีเมียร์ลีก และทีมชาติเดนมาร์ก

ดอร์กูเริ่มต้นอาชีพค้าแข้งกับเลชเชในปี ค.ศ. 2023 โดยลงเล่นในเซเรียอา 2 ฤดูกาล ก่อนจะย้ายไปร่วมทีมแมนเชสเตอร์ยูไนเต็ดในปี ค.ศ. 2025

ดอร์กูลงเล่นให้ทีมชาติเดนมาร์กชุดใหญ่เป็นนัดแรกในปี ค.ศ. 2024 ในศึกยูฟ่าเนชันส์ลีก

## ระดับสโมสร
### เลชเช
ดอร์กูเติบโตใน Husum ซึ่งเป็นย่านหนึ่งในโคเปนเฮเกน ประเทศเดนมาร์ก โดยเขาเริ่มเล่นฟุตบอลกับ Husum Boldklub สโมสรฟุตบอลในท้องถิ่นร่วมกับ Ifenna และ Gabriel พี่ชายของเขา ต่อมา ดอร์กูได้รับการติดต่อให้เข้าร่วมอะคาเดมีของนอร์ดเจลลันด์ ก่อนที่จะย้ายไปร่วมทีมเลชเชรุ่นอายุไม่เกิน 19 ปีในเดือนกรกฎาคม ค.ศ. 2022 ในเดือนกุมภาพันธ์ ค.ศ. 2023 เขาได้ขยายสัญญากับเลชเชไปจนถึงปี ค.ศ. 2027

สำหรับฤดูกาล 2023–24 ดอร์กูได้รับการผลักดันขึ้นสู่ทีมชุดใหญ่ของเลชเช เขาเปิดตัวเมื่อวันที่ 13 สิงหาคม ค.ศ. 2023 ในเกมโกปปาอีตาเลียเจอกับโกโม หนึ่งสัปดาห์ต่อมา เขาได้ลงเล่นในเซเรียอาเป็นนัดแรกโดยพบกับลัตซีโย เขาทำประตูแรกของเขาเมื่อวันที่ 2 กุมภาพันธ์ ค.ศ. 2024 ในเกมที่ชนะฟีออเรนตีนา 3–2

### แมนเชสเตอร์ยูไนเต็ด
เมื่อวันที่ 2 กุมภาพันธ์ ค.ศ. 2025 ดอร์กูเซ็นสัญญากับแมนเชสเตอร์ยูไนเต็ดเป็นเวลาห้าปีครึ่งจนถึงปี ค.ศ. 2030 พร้อมตัวเลือกเพิ่มเติมอีกหนึ่งปี พร้อมด้วยค่าตัวที่มีรายงานว่า 25 ล้านปอนด์ เขาเปิดตัวในอีกห้าวันต่อมาคือในวันที่ 7 กุมภาพันธ์ ในเอฟเอคัพที่เอาชนะเลสเตอร์ซิตี 2–1

เมื่อวันที่ 26 กุมภาพันธ์ ค.ศ. 2025 ดอร์กูได้ลงเล่นเป็นตัวจริงในพรีเมียร์ลีกนัดแรกที่โอลด์แทรฟฟอร์ดโดยพบกับอิปสวิชทาวน์ อย่างไรก็ตาม เขาถูกไล่ออกจากสนามหลังจากผ่านไป 43 นาที ในขณะที่แมนฯ ยูไนเต็ดนำอยู่ 2–1 เขาได้รับใบแดงโดยตรงจากการเข้าปะทะกับโอมาริ ฮัทชินสันของอิปสวิช อิปสวิชตีเสมอได้ก่อนหมดครึ่งแรก แต่แมนฯ ยูไนเต็ดเอาชนะไปได้ 3–2

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากโคเปนเฮเกน
หมวดหมู่:นักฟุตบอลชายชาวเดนมาร์ก
หมวดหมู่:กองหลังฟุตบอลชาย
หมวดหมู่:ผู้เล่นอูนีโอเนสปอร์ตีวาเลชเช
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนชายทีมชาติเดนมาร์ก
คณะกรรมการความมั่นคงและสันติภาพแห่งรัฐ

**คณะกรรมการความมั่นคงและสันติภาพแห่งรัฐ** (; ; อักษรย่อ **SSPC** หรือ *นะละอะ* နလအ) เป็นคณะทหารที่ปกครองประเทศพม่าในปัจจุบัน แต่งตั้งโดยสภาการป้องกันประเทศและความมั่นคงแห่งชาติในปี ค.ศ. 2025 เพื่อสืบทอดอำนาจเผด็จการทหารของมี่นอองไลง์ตั้งแต่ปี ค.ศ. 2021 จนกว่าจะมีการสาบานตนของประธานาธิบดีที่มาจากการเลือกตั้งในปี พ.ศ. 2026 มี่นอองไลง์ดำรงตำแหน่งประธานคณะกรรมการความมั่นคงและสันติภาพแห่งรัฐ ความรับผิดชอบในสภาบริหารแห่งรัฐถูกโอนมาที่คณะกรรมการความมั่นคงและสันติภาพแห่งรัฐ

คณะกรรมการสถาปนาขึ้นตามคำสั่งที่ 4/2025 ของสภาการป้องกันประเทศและความมั่นคงแห่งชาติ ภายใต้มาตรา 424 รัฐธรรมนูญแห่งประเทศพม่าปี ค.ศ. 2008 ซึ่งให้อำนาจเด็ดขาดแก่สภาการป้องกันประเทศและความมั่นคงแห่งชาติในการกำหนดฝ่ายบริหารระหว่างช่วงการประชุมสภานิติบัญญัติ วัตถุประสงค์ของคณะกรรมการคือเพื่อรับประกันว่าจะมีการเลือกตั้งและรัฐบาลชุดใหม่ที่ได้รับการเลือกตั้งจะเข้ารับตำแหน่ง คณะกรรมการความมั่นคงและสันติภาพแห่งรัฐเป็นการเปลี่ยนรูปแบบจากสภาบริหารแห่งรัฐและไม่ได้เป็นการเปลี่ยนแปลงองค์กรที่สำคัญ โดยมีสมาชิก 10 คน ซึ่งส่วนใหญ่เป็นอดีตสมาชิกของสภาบริหารแห่งรัฐ

## สมาชิก

## แหล่งอ้างอิง

หมวดหมู่:รัฐบาลพม่า
หมวดหมู่:เผด็จการทหาร
หมวดหมู่:ก่อตั้งในปี พ.ศ. 2568
แอนดรอยด์ โอรีโอ

**แอนดรอยด์ โอรีโอ** (ชื่อรหัส **แอนดรอยด์ O** ในระหว่างการพัฒนา) หรือเรียกว่า **แอนดรอยด์ 8** หรือ **แอนดรอยด์ 8.1** เป็นเวอร์ชันหลักลำดับที่แปด และเวอร์ชันที่ 15 ของระบบปฏิบัติการมือถือแอนดรอยด์ เปิดตัวครั้งแรกในรูปแบบตัวอย่างสำหรับนักพัฒนาซอฟต์แแวร์ในเดือนมีนาคม ค.ศ. 2017 และเปิดตัวต่อสาธารณชนเมื่อวันที่ 21 สิงหาคม ค.ศ. 2017

ณ เดือนมิถุนายน ค.ศ. 2025 อุปกรณ์แอนดรอยด์ (มือถือและแท็บเล็ต) จำนวน 1.71% ใช้แอนดรอยด์ โอรีโอ (ซึ่งหยุดรับการอัปเดตด้านความปลอดภัยในเดือนมกราคม ค.ศ. 2021)

ณ เดือนสิงหาคม ค.ศ. 2025 แอนดรอยด์ โอรีโอ เป็นแอนดรอยด์เวอร์ชันเก่าที่สุดที่ยังรองรับบริการกูเกิลเพลย์

## อ้างอิง

หมวดหมู่:เวอร์ชันของแอนดรอยด์ (ระบบปฏิบัติการ)
หมวดหมู่:ซอฟต์แวร์ในปี พ.ศ. 2560
50 เดท จีบเธอไม่เคยจำ

***50 เดท จีบเธอไม่เคยจำ*** เป็นภาพยนตร์อเมริกันแนวสุขนาฏกรรมจินตนิยมปี ค.ศ. 2004 กำกับโดย ปีเตอร์ เซกัล นำแสดงโดยอดัม แซนด์เลอร์และดรูว์ แบร์รีมอร์ ร่วมด้วยร็อบ ชไนเดอร์, ฌอน แอสติน, ลูเซีย สตรัส, เบลค คลาร์กและแดน แอครอยด์ ในบทสมทบ เล่าถึงเรื่องราวของ เฮนรี ร็อธ (อดัม แซนด์เลอร์ ) สัตวแพทย์จอมเจ้าชู้ที่ตกหลุมรักครูสอนศิลปะชื่อ ลูซี วิทมอร์ (ดรูว์ แบร์รีมอร์) เมื่อเขารู้ว่าเธอเป็นโรคความจำเสื่อม และลืมเขาเมื่อเธอหลับไป เขาจึงตั้งใจที่จะชนะใจเธอในแต่ละวัน

ภาพยนตร์ส่วนใหญ่ถ่ายทำที่เกาะโอวาฮู ฮาวาย ฝั่งวินด์เวิร์ด และชายฝั่งทางเหนือ แซนด์เลอร์และแบร์รี่เมอร์ได้รับรางวัล MTV Movie Award สาขาทีมนักแสดงยอดเยี่ยม

ภาพยนตร์เรื่องนี้ได้รับคำวิจารณ์ทั้งเชิงบวกและเชิงลบแต่ก็ประสบความสำเร็จทางด้านรายได้ ต่อมาได้มีการสร้างใหม่ในอินเดียเป็น *Satyabhama* (2007, ในภาษาเตลูกู) และ *Ormayundo Ee Mukham* (2014, ในภาษามลยาฬัม) ในญี่ปุ่นเป็น *50 First Kisses* (2018) ในอิหร่านเป็น *Chap dast* (2005) และในเม็กซิโกเป็น *Como si fuera la primera vez* (2019) ภาพยนตร์เรื่องนี้ถือเป็นการร่วมงานกันครั้งที่สองระหว่างแซนด์เลอร์และแบร์รี่มอร์ ต่อจากเรื่อง *[[แต่งงานเฮอะ...เจอะผมแล้ว]]* (1998) และก่อนเรื่อง *[[ทริปอลวน รักอลเวง]]* (2014; ซึ่งทั้งสองเรื่องกำกับโดย แฟรงก์ โคราซี) ในช่วงเครดิตท้ายเรื่อง มีการอุทิศให้กับสแตนลีย์ พ่อของแซนด์เลอร์ ซึ่งเสียชีวิตด้วยโรคมะเร็งปอดเมื่ออายุ 68 ปี เมื่อวันที่ 9 กันยายน ค.ศ. 2003

## การผลิต
เมื่อวันที่ 29 ตุลาคม ค.ศ. 2002 นิตยสาร *[[วาไรตี้ (นิตยสาร)|วาไรตี้]]* รายงานว่าโคลัมเบียพิคเจอร์สได้ซื้อบทภาพยนตร์ต้นฉบับที่มีชื่อว่า *Fifty First Kisses* จาก จอร์จ วิง โดยอดัม แซนด์เลอร์และดรูว์ แบร์รีมอร์ อยู่ระหว่างการเจรจาเพื่อรับบทนำในภาพยนตร์เรื่องดังกล่าว แบร์รี่มอร์สนใจบทภาพยนตร์เรื่องนี้และเขียนจดหมายถึงแซนด์เลอร์เพื่อแนะนำว่าบทภาพยนตร์เรื่องนี้จะเป็นผลงานเรื่องต่อไปของพวกเขาต่อจากเรื่อง *[[แต่งงานเฮอะ...เจอะผมแล้ว]]*

## การสร้างใหม่
### ประเทศไทย
ในวันที่ 8 สิงหาคม พ.ศ. 2568 จีดีเอชได้จัดงาน GDH CIRCLES Connecting SEASON ‘วันเพิ่มเพื่อน’ และได้ประกาศรีเมคภาพยนตร์เรื่อง 50 First Dates เป็นฉบับภาษาไทยโดยร่วมทุนสร้างกับโซนี่พิคเจอร์สอินเตอร์เนชันนัลโปรดักชันส์ จากการกำกับของเมษ ธราธร นำแสดงโดยณเดชน์ คูกิมิยะและณิชา ยนตรรักษ์หรือมินนี่จากวงไอเดิล โดยมีกำหนดเข้าฉายในปี พ.ศ. 2569

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2547
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์ที่มีฉากในรัฐฮาวาย
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ภาษาอังกฤษในคริสต์ทศวรรษ 2000
หมวดหมู่:ภาพยนตร์อเมริกันในคริสต์ทศวรรษ 2000
หมวดหมู่:ภาพยนตร์รักตลกอเมริกัน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ที่มีฉากในรัฐอะแลสกา
หมวดหมู่:ภาพยนตร์ที่ถ่ายทำในรัฐอะแลสกา
อุปกิต ปาจรียางกูร

**อุปกิต ปาจรียางกูร** (เกิด 28 ตุลาคม พ.ศ. 2504) เป็นนักธุรกิจและวุฒิสมาชิกชาวไทยที่เป็นที่รู้จักจากการดำรงตำแหน่งประธานยูไนเต็ดเพาเวอร์ออฟเอเชียและอัลลัวร์กรุ๊ป คณะรักษาความสงบแห่งชาติแต่งตั้งเขาให้เป็นวุฒิสมาชิกไทยในวันที่ 24 พฤษภาคม พ.ศ. 2562 ใน พ.ศ. 2562 อุปกิตประกาศสินทรัพย์มูลค่าที่ 52 ล้านดอลลาร์สหรัฐ ทำให้เขาเป็นหนึ่งในวุฒิสมาชิกที่รวยที่สุดของประเทศไทย

## ชีวิตช่วงต้นและการศึกษา
อุปกิตเกิดในวันที่ 28 ตุลาคม พ.ศ. 2504 จากอุปดิศร์ ปาจรียางกูร ทูตชาวไทยและอดีตรัฐมนตรีว่าการกระทรวงการต่างประเทศกับภริยาชื่อ อภิรา อุปกิตเข้าเรียนที่วิทยาลัยสกิดมอร์ที่นิวยอร์ก โดยได้รับปริญญาตรีสาขารัฐศาสตร์ จากนั้นจึงได้รับปริญญาโทสาขาการพัฒนาอุตสาหกรรมจาก Vrije Universiteit Brussel จากนั้นจึงเข้าทำงานในกระทรวงการต่างประเทศ

## ธุรกิจ

### ผลประโยชน์ทางธุรกิจในประเทศพม่า
อุปกิตก่อตั้งอัลลัวร์กรุ๊ปในประเทศไทย จากนั้นจึงขยายธุรกิจไปยังประเทศพม่าผ่านการเป็นคู่ค้ากับทวานมีนละ นักธุรกิจชาวพม่า ใน พ.ศ. 2542 ทั้งสองร่วมก่อตั้ง Myanmar Allure Group เพื่อดำเนินกิจการอัลลัวร์ รีสอร์ต โรงแรมและกาสิโนในเมืองท่าขี้เหล็กที่ชายแดนพม่า-ไทย รายได้ร้อยละ 6 ของกาสิโนนำไปให้แก่กองทัพพม่า ในเดือนสิงหาคม พ.ศ. 2562 เขาได้ขายหุ้นของ Myanmar Allure โดยรายงานว่าขายรีสอร์ทคาสิโนให้กับ Chakris Kajkumjorndej หุ้นส่วนทางธุรกิจ ในราคา 8.15 ล้านดอลลาร์สหรัฐ เพื่อที่จะเข้าร่วมวุฒิสภาประเทศไทย Dean Young Gultula บุตรเขยของอุปกิต ได้รับการระบุเป็นผู้สืบทอด 

ในการสัมภาษณ์ครั้งล่าสุดเมื่อเดือนกุมภาพันธ์ พ.ศ. 2568 อุปกิตยืนยันว่าไม่ได้มีส่วนเกี่ยวข้องกับอัลลัวร์กรุ๊ปตั้งแต่ พ.ศ. 2562 เนื่องจากได้รับการแต่งตั้งเป็นวุฒิสมาชิก เขาได้ขายโรงแรมซึ่งเป็นส่วนหนึ่งของกลุ่มธุรกิจของเขาให้กับทวานมีนละในขั้นต้น การโอนกิจการทำในนามของลูกเขยเพื่อเตรียมรายละเอียดของธุรกรรม เมื่อทุกอย่างเสร็จสิ้น จึงได้มีการลงนามในสัญญาซื้อขายและโอนกรรมสิทธิ์ไปยังผู้ซื้อ สำหรับธุรกิจพลังงานไฟฟ้า สิทธิสัมปทานได้ถูกโอนไปยังผู้รับสัมปทานรายใหม่ ซึ่งยังคงใช้ชื่ออัลลัวร์กรุ๊ปต่อไป และได้เพิ่มคำว่า “(P&E) Power and Electricity”

### การตรวจสอบอาชญากรรม

## ชีวิตส่วนตัว
อุปดิศร์ ปาจรียางกูร บิดาของเขา เป็นอดีตทูตและรัฐมนตรีว่าการกระทรวงการต่างประเทศชาวไทย มีพี่สาวชื่อฐาวดี อุปกิตเคยสมรสกับปารีณา ไกรคุปต์ นักการเมือง

## อ้างอิง
บาร์นสลีย์

**บาร์นสลีย์** (;  ) เป็นเมืองตลาดนัดในเซาท์ยอร์กเชอร์ ประเทศอังกฤษ เป็นเมืองที่ใหญ่เป็นอันดับสี่ของเซาท์ยอร์กเชอร์ ประชากรของเมืองอยู่ที่ 71,422 คนในปี 2021 

อุตสาหกรรมดั้งเดิมของเมืองบาร์นสลีย์ ได้แก่ ผ้าลินิน การทำเหมืองถ่านหิน การทำแก้ว และสิ่งทอ วัฒนธรรมของบาร์นสลีย์มีรากฐานมาจากมรดกทางอุตสาหกรรมและมีประเพณีเกี่ยวกับ แตรวง ซึ่งเดิมทีก่อตั้งขึ้นเป็นชมรมสังคมโดยชุมชนเหมืองแร่

## อ้างอิง

หมวดหมู่:เมืองในเทศมณฑลเซาท์ยอร์กเชอร์
วายร้ายพันธุ์ดี 2

***วายร้ายพันธุ์ดี 2*** () เป็นภาพยนตร์แอนิเมชัน 3 มิติ ของดรีมเวิกส์แอนิเมชัน ปี พ.ศ. 2568 ภาพยนตร์เรื่องนี้เป็นภาพยนตร์ภาคต่อจากภาพยนตร์ *[[วายร้ายพันธุ์ดี]]* กำกับโดย ปิแอร์ เปริเฟล ให้เสียงพากย์โดย แซม ร็อกเวลล์, มาร์ค มารอน, อควาฟินา, เคร็ก โรบินสัน, แอนโธนี่ รามอส, ริชาร์ด อโยอาด, ซาซี บีตซ์, อเล็กซ์ บอร์สเตน และลิลลี่ สิงห์ สมทบด้วย แดเนียล บรูคส์, มาเรีย บากาโลวา และนาตาชา ลีโอนน์

## เนื้อเรื่อง

## ตัวละครและเสียงพากย์

* แซม ร็อกเวลล์ รับบท มิสเตอร์ วูล์ฟ (Mr. Wolf)
* มาร์ค มารอน รับบท มิสเตอร์ สเนค (Mr. Snake)
* แอนโธนี่ รามอส รับบท มิสเตอร์ ปิรันย่า (Mr. Piranha)
* เคร็ก โรบินสัน รับบท มิสเตอร์ ชาร์ก (Mr. Shark)
* อควาฟินา รับบท มิส ทารันทูล่า (Ms. Tarantula)
* ริชาร์ด อโยอาด รับบท ศาสตราจารย์ มาร์มาเลด (Professor Marmalade)
* ซาซี บีตซ์ รับบท ไดแอน ฟอกซิงตัน (Diane Foxington) / "เดอะ คริมสัน พอว์" ("The Crimson Paw")
* ลิลลี่ สิงห์ รับบท ทิฟฟานี่ ฟลัฟฟิท (Tiffany Fluffit)
* อเล็กซ์ บอร์สเตน รับบท มิสตี้ ลักกินส์ (Misty Luggins)
* แดเนียล บรูคส์ รับบท คิตตี แคท (Kitty Kat)
* มาเรีย บากาโลวา รับบท หมูตุ๋น (Pigtail Petrova)
* นาตาชา ลีโอนน์ รับบท เงาทมิฬ / "ซูเซิน" (Doom / "Susan")

### นักแสดงเสียงพากย์ภาษาไทย

* คุณนิมิตร ลักษมีพงศ์ รับบท มิสเตอร์ วูล์ฟ (Mr. Wolf)
* นพวรรณ เหมะบุตร รับบท ไดแอน ฟอกซิงตัน (Diane Foxington) / "เดอะ คริมสัน พอว์" ("The Crimson Paw")
* นิรมล กิจภิญโญชัย รับบท เงาทมิฬ / "ซูเซิน" (Doom / "Susan")
* มณีกร ทองดง รับบท หมูตุ๋น (Pigtail Petrova)
* พิมพิดา พิทักษ์สงคราม รับบท มิส ทารันทูล่า (Ms. Tarantula)
* รัตนชัย เหลืองวงศ์งาม รับบท มิสเตอร์ ชาร์ก (Mr. Shark)
* จักริน ทองประสาท รับบท มิสเตอร์ ปิรันย่า (Mr. Piranha)
* สุภาพ ไชยวิสุทธิกุล รับบท มิสเตอร์ สเนค (Mr. Snake)
* มินตรา อัสดาธร รับบท คิตตี แคท (Kitty Kat)
* อภิชาติ สมุทคีรี
* ชิดชนก แย้มมา
* ดรุฑ ถิรสุวรรณ
* ทัตพล วงศ์กระจ่าง
* ลักขณา นาคศิริ
* อภิชิต ลิขิตลิ้มปรีชา
* โกสินทร์ ชัชวาลนนท์

## การตอบรับ
รอตเทนโทเมโทส์รายงานว่าร้อยละ 86 ของผู้วิจารณ์ 88 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.80 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 64 เต็ม 100 คะแนน ซึ่งประเมินโดยผู้วิจารณ์ 23 คน

## อ้างอิง

## แหล่งข้อมูลอื่น

* 
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:แอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์ที่มีฉากในไคโร
อีเอฟแอลลีกวัน ฤดูกาล 2025–26

**อีเอฟแอลลีกวัน ฤดูกาล 2025–26** (เรียกอีกอย่างว่า **สกายเบ็ตลีกวัน** ด้วยเหตุผลด้านผู้สนับสนุน) เป็นฤดูกาลที่ 22 ของอีเอฟแอลลีกวัน ภายใต้ชื่อปัจจุบัน และเป็นฤดูกาลที่ 34 ภายใต้รูปแบบปัจจุบัน เริ่มต้นฤดูกาลในวันที่ 1 สิงหาคม ค.ศ. 2025 และสิ้นสุดในเดือนพฤษภาคม ค.ศ. 2026

## ตารางคะแนน


## ผลการแข่งขัน

## อ้างอิง

หมวดหมู่:อีเอฟแอลลีกวัน ฤดูกาล 2025–26
หมวดหมู่:อีเอฟแอลลีกวัน
หมวดหมู่:ฟุตบอลลีกอังกฤษในฤดูกาล 2025–26
ไทยลีก 3 ฤดูกาล 2568–69

**ไทยลีก 3 ฤดูกาล 2568–69** หรือ **บีวายดี ดอลฟิน ลีกสาม ฤดูกาล 2568–69** ตามชื่อผู้สนับสนุนคือรถยนต์ไฟฟ้าบีวายดี เป็นการแข่งขันฟุตบอลไทยลีก 3 ฤดูกาลที่ 9 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 68 สโมสร

## สโมสร
### ภาคเหนือ

### ภาคกลาง

### ภาคตะวันออกเฉียงเหนือ

### ภาคตะวันออก

### ภาคตะวันตก

### ภาคใต้

## รอบระดับประเทศ

การแข่งขันรอบระดับประเทศจะแบ่ง 12 ทีมจากรอบแบ่งโซนออกเป็น 3 กลุ่ม กลุ่มที่ 1 ประกอบด้วยทีมชนะเลิศและรองชนะเลิศจากโซนภาคเหนือและโซนภาคกลาง กลุ่มที่ 2 ประกอบด้วยทีมชนะเลิศและรองชนะเลิศจากโซนภาคตะวันออกเฉียงเหนือและโซนภาคตะวันออก และกลุ่มที่ 3 ประกอบด้วยทีมชนะเลิศและรองชนะเลิศจากโซนภาคตะวันตกและโซนภาคใต้ โดยแต่ละกลุ่มจะจัดการแข่งขันตามระบบเหย้า-เยือน ซึ่งทุกทีมจะได้สิทธิเป็นทีมเหย้าและทีมเยือน ทีมอันดับที่ 1 จาก 3 กลุ่มรวมกับทีมอันดับที่ 2 ที่ดีที่สุดอีก 1 ทีมจะผ่านเข้าสู่รอบรองชนะเลิศต่อไป

### รอบแชมเปี้ยนส์ลีก
;กลุ่มเอ

;กลุ่มบี

;กลุ่มซี

### รอบแพ้คัดออก
#### สายการแข่งขัน

#### รอบรองชนะเลิศ


|}

### รอบชิงชนะเลิศและรอบชิงอันดับที่ 3
:**รอบชิงอันดับที่ 3**


|}

:**รอบชิงชนะเลิศ**


|}

## รางวัลประจำเดือน

## อ้างอิง

2568–69
หมวดหมู่:ฟุตบอลไทยในปี พ.ศ. 2568
หมวดหมู่:ฟุตบอลไทยในปี พ.ศ. 2569
Austinornis

***Austinornis*** เป็นสกุลของ ornithuran ก่อนประวัติศาสตร์ที่สูญพันธุ์แล้วจากวิวัฒนาการชาติพันธุ์ที่ไม่ทราบตำแหน่งจากรัฐเท็กซัสยุคครีเทเชียสตอนปลาย Julia A. Clarke นักบรรพชีวินวิทยา ระบุชื่อสกุลนี้ใน ค.ศ. 2004 โดยอิงจากฟอสซิลบางส่วนของ tarsometatarsus จากออสตินชอล์ก แม้ว่า *Austinornis* เคยคาดเป็น pangalliform นักวิจัยคนอื่น ๆ โต้แย้งการจำแนกประเภทนี้และปฏิเสธการวิเคราะห์เชิงวิวัฒนาการ เนื่องจากลักษณะที่ไม่ต่อเนื่องของตัวอย่างต้นแบบแรก โดยเฉพาะใน ค.ศ. 2014 ที่ Gerald Mayr เสนอแนะว่า *Austinornis* เป็นสัตว์ที่ไม่ใช่ neornithine จากช่วง Coniacian หรือ Santonian และตัวอย่างชนิดอาจอยู่ใน *[[Apatornis]]* หรือ *[[Iaceornis]]*

## อ้างอิง

หมวดหมู่:Ornithurae
หมวดหมู่:สกุลนกก่อนประวัติศาสตร์
หมวดหมู่:นกก่อนประวัติศาสตร์ในอเมริกาเหนือ
เดเซร์โมเนโดมินีอินมอนเต

***เดเซร์โมเนโดมินีอินมอนเต*** () เป็นหนังสือที่เขียนโดยออกัสตินแห่งฮิปโป นักบุญชาวคริสต์ ใน ค.ศ. 393 

หนังสือนี้เป็นอรรถกถาเกี่ยวกับพระดำรัสของพระเยซูที่รู้จักกันในชื่อคำเทศนาบนภูเขา ซึ่งปรากฏในพระวรสารนักบุญมัทธิว บทที่ 5-7 ออกัสตินมองว่าพระดำรัสนี้เป็น "มาตรฐานอันสมบูรณ์แบบของชีวิตชาวคริสต์"

ออกัสตินเขียนหนังสือนี้เป็นสองเล่ม เล่มแรกเขาศึกษาบทที่ 5 และถามว่า "เป็นไปได้ไหมที่จะนำพระพรมหัศจรรย์มาปฏิบัติใช้?" ส่วนเล่มที่สองศึกษาบทที่ 6 และ 7 และนำเสนอเทววิทยาการอธิษฐานแบบย่อ

## อ้างอิง

## แหล่งข้อมูลอื่น
*  Text at Wikisource
สโมสรฟุตบอลเชียงราย ทีเอสซี

**สโมสรฟุตบอลเชียงราย ทีเอสซี** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากโรงเรียนทวีเอสซีวิทยา จังหวัดเชียงราย ปัจจุบันแข่งขันในระดับไทยลีก 3 โซนภาคเหนือ

## ประวัติ
สโมสรฟุตบอลเชียงราย ทีเอสซี ก่อตั้งเมื่อปี 2566 เชียงราย ทีเอสซีได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคเหนือ เป็นการแข่งขันแรก โดยได้ตำแหน่งอันดับที่ 4 ของโซน

ในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคเหนือ โดยได้ตำแหน่งรองชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคเหนือ

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน
*ตั้งแต่ พ.ศ. 2566 – ปัจจุบัน*

## เกียรติประวัติ
* **[[ไทยแลนด์ เซมิโปรลีก]]**
** รองชนะเลิศ โซนภาคเหนือ: 2567, 2568

## อ้างอิง

## แหล่งข้อมูลอื่น
* 

เชียงราย ทีเอสซี
เชียงราย ทีเอสซี
หมวดหมู่:ก่อตั้งในประเทศไทยในปี พ.ศ. 2566
Julodimorpha

***Julodimorpha*** เป็นสกุลของอันดับด้วงในวงศ์ Buprestidae 

## ชนิด
*Julodimorpha* ประกอบด้วยชนิดดังนี้:
* *[[Julodimorpha bakewelli]]* (White, 1859)
* *[[Julodimorpha saundersii]]* Thomson, 1878

## การสังเกตพฤติกรรมการผสมพันธุ์
ใน ค.ศ. 1983 นักกีฏวิทยา Darryl Gwynne และ David Rentz รายงาน *Julodimorpha saundersii* เพศผู้ (ตอนนั้นสับสนกับ *J. bakewelli* ที่ใกล้ชิดกัน) ซึ่งได้รับการสังเกตว่าพยายามมีเพศสัมพันธ์กับสตับบีงสีน้ำตาลที่ถูกทิ้ง (ขวดเบียร์ชนิดหนึ่ง) ประดับด้วยตุ่ม (ส่วนที่เป็นปุ่ม ๆ) พฤติกรรมของด้วงเหล่านี้เป็นตัวอย่างของสิ่งเร้าที่เหนือธรรมชาติ รายงานนี้ทำให้ Gwynne และ Rentz ได้รับรางวัลอิกโนเบลสาขาชีววิทยาใน ค.ศ. 2011 

## อ้างอิง